CELEX: 32011R0379
Language: lt
Date: 2011-04-18 00:00:00
Title: 2011 m. balandžio 18 d. Komisijos įgyvendinimo reglamentas (ES) Nr. 379/2011, kuriuo į garantuotų tradicinių gaminių registrą įtraukiamas pavadinimas ( Kiełbasa jałowcowa (GTG))

19.4.2011   
            
            
               LT
            
            
               Europos Sąjungos oficialusis leidinys
            
            
               L 103/2
            
         KOMISIJOS ĮGYVENDINIMO REGLAMENTAS (ES) Nr. 379/2011
   2011 m. balandžio 18 d.
   kuriuo į garantuotų tradicinių gaminių registrą įtraukiamas pavadinimas (Kiełbasa jałowcowa (GTG))
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2006 m. kovo 20 d. Tarybos reglamentą (EB) Nr. 509/2006 dėl žemės ūkio produktų ir maisto produktų kaip garantuotų tradicinių gaminių (1), ypač į jo 9 straipsnio 4 dalies pirmą pastraipą,
   kadangi:
   
               (1)
            
            
               Remiantis Reglamento (EB) Nr. 509/2006 8 straipsnio 2 dalies pirma pastraipa, Lenkijos paraiška įregistruoti pavadinimą Kiełbasa jałowcowa paskelbta Europos Sąjungos oficialiajame leidinyje
                   (2).
            
         
               (2)
            
            
               Komisija gavo prieštaravimo pareiškimą pagal Reglamento (EB) Nr. 509/2006 9 straipsnį, grindžiamą Reglamento (EB) Nr. 509/2006 9 straipsnio 3 dalies a punktu. 2010 m. sausio 26 d. raštu Komisija paragino suinteresuotąsias šalis pradėti atitinkamas konsultacijas.
            
         
               (3)
            
            
               Per šešis mėnesius, nekeičiant pagal 8 straipsnio 2 dalį paskelbtos informacijos, buvo pasiektas susitarimas, todėl Komisija privalo priimti sprendimą.
            
         
               (4)
            
            
               Atsižvelgiant į tai, minėtas pavadinimas turi būti registruojamas.
            
         
               (5)
            
            
               Reglamento (EB) Nr. 509/2006 13 straipsnio 2 dalyje numatytos apsaugos nereikalaujama,
            
         PRIĖMĖ ŠI REGLAMENTĄ:
   1 straipsnis
   Šio reglamento priede nurodytas pavadinimas įregistruojamas.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2011 m. balandžio 18 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 93, 2006 3 31, p. 1.
   
      (2)  OL C 158, 2009 7 11, p. 24.
   
      PRIEDAS
      Sutarties I priede nurodyti produktai, skirti žmonių maistui:
      
         1.2 klasė.   Mėsos produktai (virti, sūdyti, rūkyti ir kt.)
      
      LENKIJA
      
         Kiełbasa jałowcowa (GTG)